Το βάψιμο μεταλλικών επιφανειών, π.χ. στα κάγκελα της βεράντας, απαιτεί ιδιαίτερη προσοχή, κυρίως σε ό,τι αφορά την απομάκρυνση και την προστασία των επιφανειών από τη σκουριά. Αρχικά, θα πρέπει να αφαιρεθούν κομμάτια σκουριάς και προηγούμενης βαφής από την επιφάνεια με γυαλόχαρτο ή συρματόβουρτσα.
Μάλιστα, πριν το βάψιμο χρειάζεται να εφαρμοστεί στην επιφάνεια αντισκωριακό υπόστρωμα (αστάρι), το οποίο θα της χαρίσεις μεγαλύτερη αντοχή στο πέρασμα του χρόνου.
Όσον αφορά το είδος των χρωμάτων, για μεταλλικές επιφάνειες ενδείκνυνται οι ριπολίνες και το ντουκόχρωμα. Πιο συγκεκριμένα, οι ριπολίνες απλώνονται πολύ εύκολα και έχουν πολύ μεγάλη κάλυψη. Μάλιστα, για την εφαρμοφή τους μπορεί να χρησιμοποιηθεί ρολό, πινέλο αλλά και πιστόλι ψεκασμού.
Ακόμη, το ντουκόχρωμα φημίζεται για την αντοχή του, ενώ έχει υψηλή καλυπτικότητα, σκληρότητα και γυαλάδα. Μάλιστα, οι αποχρώσεις του μένουν αναλλοίωτες στις δυσμενείς καιρικές συνθήκες και το πλύσιμο.